Najčastejšie sa môžete na trhu stretnúť s umývačkami so šírkou 45 a 60 centimetrov. Menšie modely sú vhodné najmä do stiesnenejších panelákových kuchýň, kde zohráva rolu každý centimeter voľného priestoru. Je pritom potrebné si uvedomiť, že aj 45-centimetrové umývačky dokážu naraz umyť približne 10 sád kuchynského riadu, vďaka čomu sú vhodné do menších a stredne početných domácností. Naopak, 60-centimetrové kúsky oceníte najmä vtedy, keď vás žije v jednej domácnosti viac, prípadne často organizujete oslavy s rodinou či priateľmi. V niektorých prípadoch sa môžete stretnúť aj s umývačkami širokými 90 centimetrov, tie sú však už primárne určené do hotelov, barov či reštaurácií a v bežnej domácnosti nebudú využité naplno.\r